
Noto: Pri la enhavo de la artikoloj 
respondecas la aŭtoroj mem. 


Dum la lastaj monatoj la aktivado de la 
membroj de niaj asocioj estis ege granda. 
Krom la organizado de la "1-a APUD-MARA 
KULTURA ESPERANTO-SEMAJNO", en la 
Fakultato pri Filologio de la Universitato de 
Valencia, kaj la okazigo de kursoj en diversaj 
lokoj, ne nur en la E-aj asocioj, sed ankaŭ en 
lemejoj kaj universitato, ni povas mencii la 
grandan ĉeeston de valenciaj esperantistoj al 
la 83-a Universala Kongreso en Montpellier, 
al la 57-a Hispana Kongreso de Esperanto, en 
Valladolid, Intemacia Infana Kongreseto en 
Sommieres (Francio), ktp, 

Por la venontaj monatoj okazos kursoj en la 
lemejo por plenkreskuloj "Reina Dona 
Germana", en niaj asocioj, en la universitato 
(grava novaĵo estas la okazigo de kurso de 
Esperanto en la Universitato de La Laguna, 
(Tenerife), kun oficiala akademia valoro je 3 
Kreditoj. 

Ni ne devas forgesi la baldaŭan okazigon de 
la "Kongreso de Valencia Esperanto- 
Federacio kaj Murcio", kiu okazos en Lorca 
(Murcio), 17/18 de aprilo 1999, entuziasme 
organizita de niaj murciaj samideanoj, kaj de 
la "58-a Hispana Kongreso de 
Esperanto", 17/21 de julio 1999, organizita de 
la esperantistoj de Castellon. 

Daŭre ni organizas la merkredajn kunvenojn, 
la "sobaquillo" (lastan vendredon de ĉiu 
monato), la konversaciajn rondojn lunde, kaj 
tute nova aranĝo, la "perintemetaj babiladoj" 
tra nia komputilo (ĉiuj estas bonvenaj). 

Do, iom post iom niaj aktivaĵoj kreskas, kaj 
plu kreskos ktin Ia helpo de ĉiuj. 

La Estraro 





Vcnontaj aranĝoj 


1,- ĉiu lundo kaj merkredo, je la 20-a 
okazon "ŝipi" tra Intemet, pere de la 
informojn, kaj eĉ babiladi pere de la 
mondo. ĉiuj estas bonvenaj. 

horo, en Crupo Esperanto de Valencia, la interesiĝantoj havos 
asocia komputilo. Eblas serĉi esperantajn paĝojn, interesajn 
mikrofono kun esperantistoj el la plej foraj landoj de la 


2.- "VESPERMANĈO AKSELPORTITA". 

Lastan' vendredon de la monato, kiel kutime, 
nia sidejo. La celo de ĉi tiu aranĝo estas faciligi kaj instigi la 
membroj. Venu, kaj ne forgesu porti vian propran manĝaĵon 
"sobaquiIlo" okazos la 30-an de oktobro, je la 21.30. Ankaŭ 
bonvenaj. 



okazos "SOBAQUILLO" en 
kunvivadon inter niaj 
kaj trinkaĵojn. ĉi monate la 
amikoj kaj familianoj estas 


3,- VIDEO-PROJEKCIADO 


Merkrede, la 
video- 

Kongreso en 



4-an de novembro, kaj sub la reĝisorado de nia samideano Luis Salag, oni projekcios 
filmon, entenante la prelegon farita de Doktorino Uona Koutny okaze de la Universala 
Montepellier (Francio). 


4.- PRELECO 

Sub la titolo: "NUNTEMPA SITUAOO DE LA INSTRUADO DE 
HISPANIO", Augusto Casquero klopodos informi nin pri tiu grava aspekto 
aktivado, pli grava en la nuna momento, tre favora por ĝia instruado 
ĉe universitatoj kaj mezlemejoj. 




$ 



ESPERANTO EN 

de la poresperanta 
oficiale en lemejoj, ĉefe 


5.- ZAMENHOFA TAGO. 19-a de decembro. 


6,- "10-a KONCRESO DE VALENCIA ESPERANTO-FEDERACIO KAJ MURCIO". Lorca (Murcia), 17/18 de aprilo 1999. 


7, - "58-a HISPANA KONCRESO DE ESPERANTO" KAJ "9-a EŬROPA ESPERANTO-FORUMO", Castellon (Hispanio), 
17-21 dejulio 1999. 

8, - VOJAĈO. Okaze de la Universala Kongreso en Berlin (Gemianio), kiu okazos inter la 31-a de julio kaj 7-a de aŭgusto 

1999, Gmpo Esperanto de Valencia komencas tari la demarŝojn por organizi la vojaĝon per aŭtobuso al tiu kongreso. 
La provizora plano estas foriri el Valencio ffesnts. per tiu aŭtobuso la 29-an de julio, domii 

du noktojn dumvoje (en lokoj ankoraŭ ne W><lt 1 J .ll jLUJ nOU elektitap, alveni la 31-an de julio en 

Berlinon. Tie ni restos dum la UK. La 7- j || j fl an de aŭgusto ni iros al Torun 

(Pollando), kie okazos la "10- Eŭropa Esperanto-Fommo", restante tie 4 

tagojn. Kaj la 11-an de aŭgusto ni reveturos valencien, kie ni alvenos la 13-an de aŭgusto. 

Por tiuj kiuj havas intereson kunvojaĝi, ni rekomendas fman aliĝon al la vojaĝo, por ke estu pli facile por la 
organizantoj fari la budĝeton kaj elekti la itinerojn. 


KORAN DANKON !!! 

La membraro de GEV deziras esprimi sian dankemon al 
niaj elstaraj kaj antikvaj membroj, s-ro Felix Navarro kaj 
s-ro Marco, pro la donaco de granda kvnnto da valoraj 
libroj kaj gazetoj de Esperanto .ffir) 

por la biblioteko de la asocio , J h"i"T C 

Okaze de la datreveno de la naskiĝo de la kreinto de Esperanto, Doktoro Ludoviko Zamenhof, kaj kiel estas jam 
tradicio en nia asocio, la valenciaj esperantistoj festos tiun gravan okazintajon per programeroj allogaj. 

La programo ĉi jare estas la jena: 

Tag o: 19-a de decembro, sabato 

12.00 Metado de honorkrono al Doktoro Zamenhof ĉe ties strato. 

13.00 Prelego en nia asocio, Avenida Peris y Valero 96. Temo: "ESPERANTO ENINTERNET' 

14.00 Oficiala Bankedo, ĉe la Restoracio "La Stelo". Strato Sevilla, 30. Telefono: 96 3410090. NEIPRA ANTAŬMENDO. 



M ENU O 

Kalmaroj je romia stilo 
Bravaj terpomoj 
Plado da miksitaj legomoj 
Salato "Stelo" 



"Paella" kun kokido kaj kuniklo 
Deserto: Migdala pudingo karameligita kun kremaĵo 


Trinkaĵoj: Vino, biero, refresigaĵoj, kafo. 

Tiuj kiuj deziras ĉeesti la bankedon devas fari rezervon anticipe, kaj pagi ĝin ĉe Grupo Esperanto de Valencia. 
La prezo estas 1.750 pesetoj. Ne lasu ĝin por la lasta momento, por helpi la organizantojn. 


KRISTNASKA LOTERIO 





Oni povas aĉeti ĝin aŭ preni por disvendi inter familianoj, amikoj, ktp, por helpi nian 

asocion pli bone funkcii. 










"1-a APUD MARA KULTURA ESPERANTO-SEMAJNO" 

******&************** 

Ekde la 25-a ĝis la 30 de julio, ĉi jare, okazis en Valencio, en la Fakultato pri Filologio, la "1-a 
Kultura Esperanto-Semajno” .organizita de Crupo Elsperanto de Valencia, kun granda sukceso. 

Aliĝis entute 102 homoj, el kiuj 26 estis hispanoj, kaj la aliaj venis el 9 malsamaj landoj. La 
programo estis vere bunta, kaj inter la programeroj indas meticii la jenajn: 

1. - Kurso de Esperanto, ĉiutaga, sub la gvidado de la pola profesorino Daniela Emler. 

2. - Prelegoj: 

"La kaŝita Babelo". Pascual Pont (Hispanio). 

".Arto servante la sanon". Stefano Budahazy (Rumanio). 

"Propedeŭtiko de Esperanto". Augusto Casquero (Hispanio). 
"Cdansk-Sopot-Cdynia". Daniela Elmler (Pollando). 

"La teatra lud-arto". Jadwiga Cibczynska (Pollando). 

"Aŭstralio". Ana Montesinos (Britio). 

3. - Teatraĵoj: 

"De tajgo al minaretoj". Jadwiga Cibczynska (Pollando) 

"La eta princo". 

4. - Kolokvoj: - "La nuna stato de Elsperanto en la mondo: Perspektivoj” 

5. - Artaj prezentadoj: 

"Pola folklora ensemblo", kun 49 artistoj, kiuj ludis en la kongresejo mem, kaj 
krome en la vilaĝoj Cheste kaj Moncofar, por la ĝenerala publiko, okaze de la 
lokaj festoj, kun prezentado en Elsperanto. 

Ludmila Titova. Rusa kantistino. 

6. - Kulturaj gvidataj vizitoj tra Valencio, kun vizitado al la ĉefaj monumentoj kaj allogaĵoj de la 
urbo. 

7. - Kio neniam povas manki en valencia aranĝo: "Ciganta paella", akompanata de bongusta 
"sangria" por la kongresanaro, kiel donaco de la organizantoj. 

La gekongresanoj havis la eblecon, krom ĝui la interesajn programerojn, babiladi ĉekoridore kaj 
surstrate, por plibonigi la lingvan nivelon, plonĝi en la maron, kaj ĝui la belegaii veteron kaj la 
afablecon de la valencia popolo. 


Augusto Casquero 






ALVOKO DE I.L.E.I. 


Kiel probable ĉiuj jam scias, Profesoro Mauro La Torre, el Italio, estis nomumita novan Prezidanton de I.L.E.I., dum la 
Konferenco okazinta aŭguste en Montpellier (Francio). Li sendas la jenan alvokon por ĉiuj kiuj havas intereson 
kunlabori en la kampo de la instruado de Esperanto. Jen ĝi: 


Karaj gekolegoj: 

Kiel verŝajne vi jam scias, ILEI pretigas intemacian edukprojekton (nomata INTEIRKULTURO), kunlabore kun 
UEA, en la kadra programo Unesko/Linguapax. 

La ideo de la edukprojekto estas lanĉita en la ĉi-somera simpozio/kolokvo "Esperanto en lemejoj" dum la 
Universala Kongreso en Montpeliero. 

Pri la fonaj problemoj, kulturaj kaj pedagogiaj, kiuj inspiris INTERKULTURO-n vi povas legi en la nun 
aperanta numero de IPR (Intemacia Pedagogia Revuo) 1998/n.3. 

ĉi tie mi resumas nur la esencajn trajtojn de la projekto: jen ili. 

1. CELO : Kontribui konkrete al interkultura edukado en lemejoj. 

2. PA RTOPRENANTOT : Klasoj de bazaj aŭ mezaj lemejoj en diversaj landoj kaj kontinentoj (aŭ lemejaj esperanto- 
kluboj) 

3. AGADOJ (en la klasoj aŭ kluboj): 

3.1 uzo de geografia sliparo pri landoj kaj regionoj (ĉiun slipon verkos instruistoj de la koncema lando), por 
komparado de landoj kaj kulturoj; 

3.2 elekto de laborkampoj (ekz.: manĝado, vestado, komunikado, lingvoj, lemejoj, ktp.), pri kiuj la klasoj 
interŝanĝos materiajn dokumentojn kaj kolektos pluajn infonnojn; 

3.3 ekspluatado de aliaj taŭgaj ekzistantaj lemomaterialoj pri alies vivmanieroj kaj kulturoj; 

3.3 lemado de esperanto por realigi la suprajn agadojn; 

3.4 produktado de finaj materialoj (tekstoj, grafikaĵoj, bildoj, sonbendoj) pri la studitaj temoj, jx>r intemacia 
ekspozicio. 

4. KOMUNIK-KANALOT : 

En la komputiia monda Interreto, ILEI kreos medion, nomata Kvazaŭa Lemejo (= Virtuala Lemejo), kies klasoj estos la 
ldasoj de la projekto Interkulturo, disaj tra la mondo. En tiu Interreta medio, la klasoj povos konsulti lemornaterialojn, 
ekzerciĝi en la lingvo (esperanto), komuniki inter si, ekspozicii siajn produktaĵojn, ktp. 

4.1 por tiuj lemejoj, kiuj jam havas aliron al lnterreto, ili povos rekte uzi la sistemon, elprenante kaj almetante 
materialojn. 

4.2 por tiuj klasoj kiuj nun ankoraŭ ne havas tiajn eblecojn, ILEI provizus paperajn kopiojn, sendataj per 
tradicia papera poŝto. 

Krome, oni esploras la eblecojn helpi la lemejojn enretiĝi. 


La projekto estis diskutata en UK kaj dum ILEI-konferenco en Montpeliero, kie kelkaj klas-instruistoj kaj/aŭ landaj 
ILEI-reprezentantoj montris sian principan intereson partopreni en la afero. Nun venas la momento ekrealigi la 
projekton, pretigante la ilojn kaj organizante la lemejojn. , 

Kion vi povas fari konkrete? 

1. Esplori ĉu en via lando troviĝas bazlemejaj (aŭ mezlemejaj) klasoj, kiuj volas partopreni en la edukprojekto 
INTERKULTURO (ekde la venonta lernojaro). 

2. Esplori ĉu troviĝas instruistoj, kiuj volas kunlabori en la pretigo kaj/aŭ elekto de interkulturaj materialoj 
(ekz. kontribui al la landa sliparo, kaj diskuti pri la labor-proponoj por la klasoj). 

3. EJsplori pri la ebleco ke via nacia Unesko-komisiono aŭspiciu la projekton (ekz. tion la itala Nacia Komisiono jam 
faris); se vi bezonas ni povas sendi ekzemplari peton. 

4. Eventuale trovi kunlaboremulojn por la organizaj aŭ interretaj aspektoj. 

Por atingi la suprajn ceiojn, oni povas uzi ĉiajn rimedojn kaj vojojn;; interlalie ni konsilas: 

a) se vi havas ILEd-sekcian bultenon kaj/aŭ landan esperanto-gazeton, vi povas verki alvokan artikoleton por informi 
kaj inviti la interesatojn por la projekto. (Oni rajtas eĉ simple uzi ĉi tiun tekston!) 






b) tuj senpere kontakti la homojn, kiuj verŝajne povas kunlabori 


c) kontakti pri ĉi tiu propono la estraron de via landa asocio de UEA, aŭ ties eventuala respondenculo pri instruado, 
kiu ankaŭ ricevos de UEA cirkulaĵon pri tio. 

d) fine, se vi havas kontaktojn kun nacia asocio de lingvoinstruistoj, ankaŭ al ili vi povas sendi informan inviton pri la 
projekto Interkulturo. 


Esperante je via kunlaboremo, mi restas je via dispono por ĉiaj pliaj informoj, kaj amike salutas vin 

Maŭro La Torre 
(ILEĴ-prezidan to) 
Romo, 1998.10.02 

KURSOJ PE ESPERANTO EN VALENCIA 

Kiel ĉiujare, en Valencia nun okazas diversaj kursoj de Esperanto, por tiuj kiuj deziras lemi nian belan 
intemacian lingvon, kaj tre speciale por tiuj kiuj deziras ĉeesti venontjare la Universalan Kongreson en 
Berlino (Germanio). 

Unu el tiuj kursoj okazos en nia sidejo, Avenida Peris y Valero, 96, lunde kaj merkrede, ekde la 19-a ĝis la 
20-a horoj. 

Probable ĉi jare ankaŭ okazos kurso de Esperanto ĉe la Facultad de Filologia, kun ofieiala akademia 
valoro. Pere de "Valencia Luno" ni infonnos pri la datoj kaj eblecoj aliĝi. 

Aiia okazos en la lemejo por plenkreskuloj "Reina Dona Cermana", de la Generalitat Valenciana. 

Jen horaro kaj adreso: 

CURSO DEL IDIOMA INTERNA CIONA L 

ESPERANTO 

HORARIO y FECHA: Miercoles de 16.00 a 18.00, a partir del 21 de Octubre 
PRECIO: Totalmente gratuito 

LUGAR: Centro de Formacion Permanente de Adultos “Reina Dona Germana”, de la 
Generalitat Valenciana, c/ Bellŭs n° 5-1° (junto al n° 60 de la calle Alboraya). 

Tel: 96 3891072 y 96 3401369 

OBJETIVOS: -Llegar a hablar el idioma ESPERANTO a nivel de entenderse 

oralmente con esperantistas espanoles y extranjeros 
-Establecer relaciones con esperantistas de todo el mundo. 
METODOLOGIA: Metodo directo-conversacional, con apoyo de videos y casetes, con 

utilizacion en el Centro de contactos intemacionales a traves de 
Intemet por medio del ordenador. 

NOTA: A1 terminar el curso se recibira un Certificado del Centro. 

NE FORGESU INFORMI VIAJN KONATULOJN!!! 







Verkita de: 

Rudolf Fischer 

Universitato de Mŭenster (Germanio) 


RAPORTO PRI PILGRIMADO AL 
SANTIAGO DE COMPOSTEIA (HISPANUJO ) 


De la 25-a de junio ĝis la 17-a de julio 1998-a mia edzino Hedvvig kaj mi pilgrimis kun pliaj 13 
aktivuloj el nia hejma katolika paroRo Nordwalde sur la Vojo de Jakobo en Hispanujo al Santiago 
de Compostela. Akompanis nin tri helpaŭtoj, kiuj transportis niajn pakaĵojn kaj grandan tendon. 
Dum unu semajno kunpilgrimis Augusto Casquero, konata Esp>eranto-aktivulo el Valencia. Do, 
krom la germanan, oni aŭdis tre ofte Esperanton... 


SUPERRIGARDO: 

Ni vojaĝis de nia hejma vilaĝo Nordwalde (ĉe Mŭnster/norda Germanujo) ĝis la kabo de Finisterre, 
ĉirkaŭ 5.000 km dum 23 tagoj. De la 3-a ĝis la 17-a tago ni piediris entute pli ol 300 km, kun 
interrompo de unu tago da aŭtado de Burgos al Leon. 

Estas problemo, pilgrimi kun granda grupo, ĉar la oficialaj tranoktejoj por pilgrimantoj, la rifuĝejoj, 
kutime ne estas grandaj. Kelkaj tute ne akceptas grupojn. Krome la piedirantoj, kiuj - kontraŭe al ni 
- poitas la tutan pakaĵaron sur sia dorso, havas prioritaton, kompreneble. Tial ni kunportis tendon. 
Por tranoktadi estis do nia plano: dorrni en la pilgrimaj rifuĵejoj nur tiam, kiam ni ne forprenas 
dormlokojn de aliaj pilgrimantoj; alikaze tendumi apud la rifuĝejo (por povi uzi la instalaĵojn kaj 
por ricevi la kvitancan stampon); se tio ankaŭ ne eblas, resti sur kampadejo aŭ serĉi ĉambron. Tio 
bone funkciis. Ni neniam bezonis ĉambron. Kaj la kvitancan stampon oni ricevadas ankaŭ sen 
tranokti en la rifuĝejo. 


NIA GRUPO: 


Ni estis 7 virinoj kaj 8 viroj inter 15 kaj 57 jaroj, la plej multaj havis aĝon inter 20 kaj 25 jaroj. 
Oficiale gvidis nian grupon nia kaplano Peter, sed li estris vere nur dum niaj diservoj. La etoso estis 
tre bona, malgraŭ la granda aĝodiferenco. Fakte, ni ankaŭ ne spertis krizan situacion, ĉio iris 
glate. Neniu (grava) akcidento, neniu (serioza) malsano, neniuj paneoj. Dio estis kun ni! Ni preparis 
nin dum monatoj antaŭe, interkonatiĝis, komune planis kaj disdonis taskojn. Kiam Augusto aliĝis 
survoje, li tre bone adaptis sin spontane. Ni tri Esperantistoj interparolis ekskluzive Esperanton, 
Augusto kaj la aliaj provis interkomunikiĝi per la angla, franca kaj germana. 

KELKAJ UTILAJ INFORMOJ: 

- Nutraĵoj : Se vi havas transportaŭtojn, vi facile povas aĉeti ĉion en grandaj ĉiovendejoj de la 
urboj. Solaj piedirantoj devas tre atenti, kiel provizi sin per nutraĵoj. En la ĉirkaŭo de kelkaj 
rifuĝejoj ne estas vendejo! Survoje vi tamen renkontas malgrandajn magazenojn ("Bar”) por aĉeti 
nutraĵojn. Se vespere gastejo estas proksima, mendu la "menuon" kun tri pladoj por malmulta 
mono. Ĝi inkluzivas panon kaj ruĝan vinon en ajna kvanto. 

Akvo : Vi povas senprobleme trinki akvon el multaj fontoj kaj putoj. Tamen, akvobotelo estas 
tre grava, ĉar ne ĉie estas akvujoj. 

•Lingva bariero : Se vi volas demonstri al ne-esperantistoj, ke la angla _ne_ suficxas por ĉie. 
interkompreniĝi, la Vojo de Jakobo estas konvinka scenejo. Preskaŭ neniu parolas la anglan, ankaŭ 
ne en la rifuĝejoj. Pli ofte oni komprenas la francan. Do, lemu iom da hispana hejme; la hispanoj 
tre ĝojas, se oni provas alparoli ilin en ilia lingvo, kaj tute ne gravas viaj akcento kaj gramatiko. 

-Altemativa solvo por Esperantistoj : kontaktu samideanojn en Hispanujo, ĉu al iu plaĉos, 
kunmigri kun vi. Mi faris tion helpe de Interreto - kaj konatiĝis kun Augusto Casquero. Sekve nia 
grupo dum tiu semajno, kiam li pilgrimis kun ni, ne havis lingvan problemon. 


-La Vojo de Jakobo: almenaŭ en Navarra kaj Calicia tre bone indikita. Tamen, manlibro kun la 
itinero estas nerezignebla. La Vojo tuŝas la plej multajn rifuĝejojn rekte, kampadejoj povas tamen 
esti sufiĉe for (kunportu manlibron pri kampadejoj). Malgraŭ multaj novaj vojopartoj, aliaj 
bedaŭrinde estas identaj kun tre frekventitaj aŭtostratoj. 

-Pasporto de pilgrimanto ("Credencial"): Sen identigilo kiel pilgrimulo neniu rifuĝejo 
akceptos vin. Vi ricevas ĝin ĉe la ekirloko de via pilgrimado (ekzemple Roncesvalles), eble eĉ hejme 
de iu Klubo de Sankta Jakobo (en Germanujo ekzemple en Aachen kaj en Ratingen). Kolektu 
stampojn, kiuj montras, ke vi piediris minimume 100 km, ekzemple la lastan parton en Calicia 
ekde la limurbeto O Cebreiro. Tiam la pilgrimula oficejo en Santiago de Compostela (apud la 
Katedralo) donos al vi oficialan dokumenton (t.n. "Compostela") kiel memorigilon. 

-Rifuĝejoj: ĉiujeire oni konstruas pliajn kaj pli bonajn. Tamen la dormejoj ofte estas malhelaj 
kaj kun malfreŝa aero. (La hbpanoj nepre fermas la fenestrojn nokte.) Dum bona vetero oni povas 
senprobleme dormi ekstere, sed oni bezonas dikan rosoprotektan kovrilon. - La rifuĝejoj 
malfermiĝas nur ekde la 16-a posttagmeze. Do. ne tro hastu dum la tago. La deĵorantaj helpantoj 
en la rifuĝejoj (kutime volontuloj) zorgas por ĉiuj, trovi dormlokon. Urbaj aŭ ŝtataj rifuĝejoj ne 
postulas monon px)r via tranoktado, privataj rifuĝejoj jes, sed malmulte. Tamen, ĉiam donacu iom 
da mono (300 - 500 pesetojn) dankeme. - La instalaĵoj estas foje tre simplaj. Duŝoj kun varma akvo 
estas maloftaj (jam pro la abunda uzo de varma akvo). Neceseja papero kutime mankas (kunportu). 

- Kampadejoj: Diversa kvalito (foje sen varma akvo, kutime sen neceseja papero), sed ĉiuj, kiujn 
ni vidis, estis minimume akcepteblaj. kelkaj luksaj. Surprize malaUaj prezoj (300 - 600 pesetojn por 
unu persono, krome la sama por aŭto aŭ tendo), tre enorde indikitaj sur tabuleto ĉe la enirejo. 

-Privataj ĉanibroj: Ni ne bezonis, sed laŭ informo de aliaj pilgrimantoj, malmultekostajn 
tranoktejojn oni trovas en multaj lokoj. 

-Dorsosako: Ne kunportu pli ol 10 kg (plus trinkakvo kaj nutraĵoj por unu tago). Ni vidis 
multajn, kiuj portis pli ol ili povis kaj terure lamis. Sed kelkaj opinias, ke pilgrimado nepre 
devas esti sangoŝvitiga... Nepre portu ĉapelon kontraŭ suno kaj pluvo, ŝirmu vian nukon per 
koituko! Krome necesas dumtage: akvobotelo, pulovero, pluvprotekta jako, sunkremo, mapx> kaj 
manlibro, medikamentoj, sparadrapo por vezikoj sur la piedoj. Por tranokti vi bezonas dormsakon 
kaj maton por kuŝi surplanke, se vi ne ricevas liton. Bastono apogas kaj helpas sin defendi kontraŭ 
atakemaj hundoj (ni ne renkontis tiajn). 

KAJLENDARO KAJ ITINERO: 


98-06-25 Aŭtado ĝis Chartres/Francujo 

Tranoktado en la junulargastejo (antaŭe rezervita). Vizito de la urbo kaj la mondfama katedralo. Ni 
rajtis senpage grimpi la ŝtuparon de la turo, ĉar oni rekonis nin kiel pilgrimantojn.:-) 

98-06-26 Alveno en St Jean-Pied-de-Port/Francujo (160 m) 

Francaj volontuloj de la loka rifuĝejo volis montri al ni lokon jx>r la tendo, sed tiam venis germana 
volontulo kaj forpelis nin (pro niaj aŭtoj, ni ankaŭ ne ricevis la pilgrimulan pasporton tie). Ni restis 
sur la urba kampadejo. 

98-06-27 Transiro trans la Pirineojn ĝis Roncesvalles (25 km) 


Atentu: La flavaj sagoj montras la vojon rekte al Roncesvalles. (Kiu volas fari la mallongan 
kromvojon al la monafiejo de Ibaneto, devas iri jene: Kiam vi atingas la alton de la pasejo (1.480 m), 
vi vidas antaŭ vi transversan straton, kiu venas de maldekstre de televida turo kaj iras dekstren. 
Sekvu ĝin ĝis Ibaneta.) 


Tiu unua parto estas unu el la plej streĉaj. Oni iras pli ol 1.300 m supren, komence tre krute. 
Bonŝance ni estis komence sub nuboj. Jam sufiĉe supre ni venis en la sunon. Post la unua triono de 
la vojo estas bona fonto. Dua estas post la limo al Hispanujo (granda limŝtono), sur la unua pasejo 



Daŭrigota 


• • • 


E K Z A M E N O 


D E ILE I 


KIEL DIRI: 


Ĉu vi konas vian nivelon de Esperanto? Kio povas 
instigi vin al la lemado de nia lingvo? Vi jam havas la 
okazon. Por la venonta monato de julio kaj kadre de la 
"58-a Hispana Kongreso de Esperanto" kiu okazos en 
Castellon (Hispanio), 17-21 de julio 1999, oni 
enprogramigos la oficialajn ekzamenojn de ILEI. 

Peton por oficialigi ilin ni jam faris kaj atendas la 
konfirmon. Ankaŭ mi petis ke representanto de ILEI 
restu ĉe ni dum la nacia kongreso por validigi la 
ekzamenojn; samtempe ni atendas la plej kompletan 
liston de konvenaj lemolibroj. 

Ekzamenontoj skribu rekte al ni dirante la plej 
altnivelan lemolibron sukcese legita por orientigi al ni 
la preparon de la plej taŭga ekzameno, elementa aŭ 
meza, kaj la sekvontan legolibron por lemi ĝin dum la 
nuna lemojaro. 

Kelkajn specimenajn ekzamenojn ni povas sendi al 
interesiĝantoj. 

Juan Antonio Gimenez 

EKZAJVIENOI DE ILEI. AU ĜO 

Mi volas aliĝi al la ekzamenoj de ILEI dum la hispana 
E-o kongreso 

Nomo:_ 

Antaŭnomo_ 

Adreso_Urbo kaj 

Poŝta kodo_ 

Kongresa numero_ 

Sendu ĝin al "58-a Hispana Esperanto-Kongreso". 

EKZAMENOJ de ILEl 
Cmpo Esperanto de Valencia 
Avd. Peris y Valero, 96, p-5 
46006 VALENCIA (Hispanio) 


URGA SCIIGO 

Plia Esperanto-strato: 

KAE (Kultura Asocio Esperantista) invitas ĉiujn 
esperantistojn al la inaŭguro de strato kun la nomo 
"ESPERANTO" en la urbo Sentmenat (Barcelono), la 
15an de novembro 1998 je la dekdua horo kun la 
ĉeesto de la Urbestraro. 

Je la 11:30 oni renkontiĝos antaŭ la urbodomo, kaj 
post la inaŭguro oni festos la okazaĵon per tagmanĝo 
en la restoracio"Can Rusinol", apenaŭ 100 metrojn for 
de la nova stratoEsperanto. Bv. kontakti s-ron Calofre 
por rezervo antaŭ la lOa de novembro.Tel. 937168514. 


1 

abandonarse a la bebida = fordoni sin al drinkado 
una conclusion apresurada = hasta konkludo 
meter cizana = semi diskordon 
2 

(telefono) movil = poŝ-telefono 
(tele)tarjeta telefonica = telefon-karto 
herida abierta = freŝa vundo 

agarrarse a un clavo ardiendo = alkroĉi sin al pajlero 

3 

ir en cabeza = iri ĉe-kape 

lata (de cerveza, Coca-Cola, etc.) = doso 

carta blanca = blanketo 

estar mal de los cascos = havi muŝon en la kapo 

4 

bicho malo nunca muere = urtikon frosto ne difektas 
jEsta bien! = konsentite! 
jYa esta bien! = jam sufiĉas! 
como es debido = kiel decas 

5 

esta mal de la azotea = mankas klapo en lia kapo 

darse de baja = eksiĝi 

ser un bala perdida = esti vent-kapulo 

salir como una bala = pafi sin for 

MCA 


REZOLUCIO DE S.A.T.-KONCRESO 

La 71-a Kongreso de SAT, okazinta 18—25 jul. 1998 en 
Odeso, Ukrainio, adoptis jenan deklaracion: 

Okaze de la 50-a datreveno de la Universala Deklaracio 
pri Homaj Rajtoj konfirmas sian kontraŭstaron al 
mortpuno kaj ĉiuj fonnoj de torturo, kaj alvokas al 
batalo por abolicio de la koncemaj leĝoj en ŝtatoj, kie 
ili ekzistas. 

Atentigas pri la danĝero, kiun prezentas por la 
laboruloj la projekto nomata Monda Akordo pri 
Investado, kiu nur donos profiton al la transnacia 
kapitalismo. • 

Asertas, ke el la planata plivastigo de la militista 
alianco NATO povas rezulti nur novaj streĉoj en la 
interŝtataj rilatoj, profito por la armilproduktantoj kaj 
impostpremo por la popoloj. 

Alvokas al batalo kontraŭ nacia sub-premado, religia 
fanatikeco kaj etnaj neegaleco kaj purigado. 

Esprimas rnalkonsenton pri la kutima praktiko de UN, 
kiu punas kontraŭhomecajn reĝimojn per ekonomiaj 
blokadoj de koncemaj landoj kaj kondukas nur al 
plifortigo de tiuj reĝimoj kaj sufero de la popoloj. 












EKFUNKCnS PUBLIKA K LAĈET O POR ESPERANTIST O} 


Ekfunkciis je la adreso <http://www.esperanto.se/ek/> 
la esperanto-klaĉejo de SEF, kiel anoncite en artikolo en 
La Espero. La programigon faris Janko Luin kaj la klaĉejo 
ŝajnas glate funkcii, sed estas dezirinde, ke ankaŭ aliaj 
testu ĝin antaŭ ol oni komencas uzi ĝin pli vaste. 
Raportoj pri spertoj estos tre bonvenaj. 

Kio estas "klaĉejo"? Tio estas la esperanta 
esprimo por la angla "chat".Se kelkaj konektiĝas 
samtempe pere de la komputilo al la supra 
retadreso, iii povas interbabili, aŭ "klaĉi" inter 
si skribante mesaĝojn sur la ekrano. ĉiu 
mesaĝo tuj aldoniĝas kaj legeblas, tiel ke eblas 
komenti aŭ respondi kvazaŭ dum interparolo. Se pluraj 
partoprenas, ili ĉiuj povas legi la samajn mesaĝojn 
samtempe. 

La testo povas esti tute simpla afero. Konsentu kun 
konatulo(j) pri komuna tempo, konektu vin kaj vidu, kio 


okazas. Se vi ne havas kunklaĉonton, vi rajtas proponi 
tempon, kiu taŭgas por vi al Janko (janko@esperanto.se) 
aŭ Franko Luin (franko@esperanto.se). Iu el ili sendos 
konfirmon retpoŝte, sela proponita tempo taŭgos. 



Se oni aliras la klaĉejon sen antaŭa interkonsento, 
tre verŝajne oni ne trovos interparolontojn tie. Sed 
oni povas provi jen kaj jen kaj povas okazi, ke oni 
tiel ekhavas novajn amikojn. 


IXLLL 




Eblas utiligi la klaĉejon ankaŭ por malgrandaj 
kunvenoj, anstataŭ uzi telefonon. En la ldaĉejo 
de SEF tiuj kunvenoj estas malfermitaj al ĉiuj. 


kiuj anoncas sin. 


Franko Luin 


SERIO "ORIENTO-OKCIDENTO " 


Serio "Oriento-Okcidento" estas la plej longedaŭra el ĉiuj 
kontribuoj de UEA al projektoj de Unesko. Ekde 1961 
aperis jam 31 numeritaj kaj 2 ne-numeritaj verkoj en tiu 
serio, kiu celas kontribui al la Unesko-Programo por 
Reciproka Studo kaj Aprezado de Kulturoj de Oriento kaj 
Okcidento. 

1. Rabindranath TAGORE: Maisata ŝtono. E1 la bengala 
trad. L Sinha. 1961. 

2. MORI Oogai: Rakontoj de Oogai. E1 la japana trad. 
Mikami Teruo, Miyamoto Masao, Matuba Kikunobu, 
Nozima Yasutaro. 1962. Represo 1969. 

3. Jean-Paul SARTRE: La naŭzo. E1 la franca trad. R 
Bemard. 1963. 

4. Kalevala. E1 la ĥnna trad. J.EL LeppakoskL 1964. Dua 
eldono 1985. 

5. Jose HERNANDEZ: Martin Fierro. Ell la hispana trad. 
E. Sonnenfeld. 1965. 

6. VVilliam SELAKESPEARE: La tragedio de Reĝo Lear. E1 
la angla trad. K. Kalocsay. 1966. 

7. IHARA Saikaku: Kvin virinoj de amoro. El la japana tr. 
Miyamoto Masao. 1966. Dua eldono 1989. 

8. Charles BAUDELAIRE: La spleno de Parizo. EJ la 
franca trad. P. Lobut. 1967. 

9. TANIZAKl Zyun'itiro: E1 la vivo de Syunkin. EJ la 
japana trad. Miyamoto Masao kaj IsiguroTeruhiko. 1968. 

10. La Nobla Korano. E1 la araba trad. Italo Chiussi. 1969. 
Dua eldono, 1970. Fotorepreso de la dua eldono, 1977. 

11. KAVVABATA Yasunari: Negha lando. E1 la japana 
trad. KonisiGaku. 1971. Dua reviziita eldono 1992. 

12 Italo CHIUSSI: Je la flanko de la profeto. (Originale 
en Esperanto). 1978. 

13. Henrik IBSEN: Brand. E1 la norvega trad. ELA. 
Haugen. 1978. 

14. Luiz VAZ DE CAMOES: La luzidoj. E1 la portugala 
trad. LH. Knoedt. 1980. 

15. Ivan A. KRILOV: Elektitaj fabloj. El la rusa trad. S.C. 
Rublov. 1979. 


16. VVilliam SHAKESPEIARE: Sonetoj. E1 la angla tradukis 
W. Auld. 1981. 

17. Tutmonda sonoro. E1 diversaj lingvoj trad. K. 
Kalocsay. 1981. 

18. Elpafu la sagon. E1 diversaj lingvoj trad. T. Sekelj. 
1983. 

19. J.W. von GOETHE: La suferoj de la juna Werther. E1 
la gemiana trad. R Haupenthal. 1984. 

20. INOUE Yasushi: Loulan kaj Freindregionano. E1 la 
japana tr. M Masao. 1984. 

21. CHUN-CHAN Yeh: Montara vilaĝo. E1 la angla trad. 
W. Auld. 1984. 

22 Adam M1CKIEWICZ: Sinjoro Tadeo. Ei la pola trad. 
Antoni CrabowskL 1986. 

23. Federico GARCIA LORCA: Sanga nupto kaj La domo 
de Bemarda Alba. E1 la hispana trad. M Femandez. 
1987. 

24. ERASMO de Roterdamo: Laudo de 1'stulteco. E1 la 
latina tradukis Cerit Berveling. 1988. 

25. Aŭstralia antologio. Red. A. Towsey. EU la angla div. 
tradukintoj. 1988. 

26. Mihail Afanasjeviĉ BULCAKOV: La Majstro kaj 
Margarita Ell la rusa tradukis S.B. Pokrovskij. 1991. 

27. Cabriel Garcia MARQUEZ: Cent jaroj da soleco. E1 la 
hispana trad. F. de Diego. 1992 

28 Fjodor DOSTOJEVSKT. Krimo kaj puno. E1 la rusa 
trad. A. Parfentjev. 1993. 

29. Upendronath GANGOPADHAE: Klera ed?iiio. El la 
bengala trad. Probal Dasgupto. 1994. 

30. Antologio Latina Du volumoj. EU la latina trad. Cerrit 
Berveling. 1998. 

31. Franz KAFKA: La metamorfozo. E1 la germana trad. 
Mauro NervL 1996. 

Sen numero: 

- Dante ALJGHIERl: La Dia Komedio. E1 la itala trad. G. 
Peterlongo. 1963. Dua eldono, 1979. 

- Harry MARTINSON: Aniaro. E1 la sveda trad. W. Auld 
kaj B. Nilsson. 1979. 


"HEROLDO" REIROS AL SIA LEGITIMA POSEDANTO 


Heroldo de Esperanto", ricevis la samnoman gazeton de la fondinto Teo Jung en 1960 kaj 
daŭrigis ĝian eldonadon ĝis 19% sub la 36-jara redaktado de Ada Fighiera-Sikorska. 

2. En 19% nia asocio transdonis la gazeton al la Itala Interlingvistika Centro (Milano) sub la nepra kondiĉo -trifoje 
ripetita en la protokolo de la 17-a de julio 19%, subskribita ankaŭ de Ada en drama viv-cirkonstanco,- pri "respekto de 
la tradicio kaj principoj" de la gazeto. La tradicio kaj principoj estis, i.a. el: la gazeto havas ĉefe informan karakteron 
pri la disvastigo de Esperanto; ĝi estas sendependa kaj supertendenca pri movadaj ideologioj kaj intemaj konfliktoj. 

3. Kiel ĉiuj povas konstati, la supraj kondiĉoj neniam estis respektataj de la nova redakcio. Jam fme de 1966 en la 
"raŭmisma" gazeto "Literatura Foiro" (LF) oni povis legi, ke post la akiro de "Heroldo" la raŭmistoj (malgranda 
tendenca grupo, preskaŭ nur eŭropa, kiu opozicias al la ĝenerala Esperanto-Movado, negative juĝas la Universalajn 
Kongresojn kaj proponas alternativan Esperanto-komunumon) posedas du gazetojn: la diritan LF kaj Heroldon mem. 
Konforme al la supre citita deklaro, la novaj redakcianoj, kunaŭtoroj de la rezolucio de Raŭmo (Finnlando) en 1980, 
senrajte transformis la gazeton en personan organon de raŭmisma ideologia propagando kaj de siaj privataj kvereloj; 
en ĉiu numero la redakciaj geedzoj daŭre kaj grandspace aperigadas tendencajn artikolojn sub propra nomo, sub aliaj 
kromnomoj aŭ prunteprenitaj aŭ elpensitaj subskriboj (Valerio Ari, Ciorgio Silfer, Nicolas Vanof kaj aliaj estas la sama 
persono; ankaŭ pluraj surpaperaj E-societoj estas ligitaj al tiu persono). 

La lukto de la nuna redakcio kontraŭ nia Movado, kontraŭ personaj kontraŭuloj kaj kontraŭ aliaj Esperanto-gazetoj 
eskaladis ĝis senprecedence granda nombro da artikoloj kun ripetitaj en ĉiu numero klaĉoj, pikoj, subfosoj, rezolucioj, 
manifestoj, polemikoj, atakoj, provokoj kaj personaj skandaloj; sen paroli pri la utiligo de la gazeto fare de la 
redaktorino por propagandi sian propran kandidatiĝon ĉe Akademiaj elektoj. 

ĉio tio semas malharmonion inter la esperantistoj kaj montras, ke "Heroldo" estas nun redaktata ekzakte laŭ la malaj 
principoj ol tiuj, kiuj inspiris Teo Jung kaj Ada, ambaŭ amataj, pacemaj, lojalaj agantoj en nia Movado dum entute pli 
ol 70 jaroj. Evidente, la raŭmistoj rajtas diskonigi siajn teoriojn, sed ne rajtas eluzi tiucele Heroldon. 

4. Dum la pasintaj du jaroj nia societo vane provis per dekoj da privataj kaj publikaj atentigoj konvinki la novan 
redakcion de la gazeto respekti la fundamentan kondiĉon ligitan al la transdono de la gazeto, t.e. la respekto de ĝiaj 
tradicio kaj principoj. 

5. ĉar la supre citita kondiĉo de la transdono estis kaj estas malrespektata de la novaj eldonantoj, la transdono mem 
fariĝis senvalora kaj aŭtomate nuliĝis. Tial, nia Societo decidis repreni ĉiujn siajn antaŭajn rajtojn ekde 31-a de 
decembro 1999, dato je kiu -Iaŭ sciigo en la kolofono de la nuna "Heroldo"- finiĝos la deĵoro de la nuna redaktorino. 
Ekde nun, la eldon-kaj vendorajtoj de la nacilingvaj lemolibroj eldonitaj de nia societo iras senpage al landaj asocioj de 
la koncemaj lingvoj. 

6. Fine, per la nuna komuniko la subkribinto nuligas sian alvokon (lasta jiumero de "Heroldo” de 19%), en kiu li petis 
abonantojn de "Heroldo" resti fidelaj al la nova redakcio. La esperantistoj laboru por la disvastigo de Esperanto, for de 
ideologioj, kiuj senhalte semas malkonkordoit per la mono de la abonantoj de "Heroldo". 

7. Nia societo sendos al ĉiu petanto kopion de la supre menciita protokolo de 19% pri la transdono de "Heroldo" kaj la 
konceman postan korespondadon. 

Torino, la 1-an de oktobro 1998 



l.-Nia neprofitcela societo 


G. C. Fighiera, 

prezidanto de la leĝe registrita societo sen profita celo 

"Heroldo de Esperanto 


[ 50 JAR0.I DE LA RESTA RIGO DE LA AKADEMIO DE 

ESPERANTO 

La 12-13-an de septembro la Akademio de Esperanto festis 
sian 50-jariĝon de sia postmilita restarigo en Mantuo, 
Italio. Post la laŭtlego de la varmaj salutvortoj de la 
prezidanto Ceraldo Mattos, la iama prezidanto W. Auld 
interese skizis la rolon de Zamenhof kaj de la Lingva 
Komitato en 1905-48 por la evoluo kaj stabiliĝo de la 
lingvo. Carlo Minnaja, gvidanto de la Literatura Sekcio de 
la Akademio, fervore prezentis la problemon de -ataZ-ita, 
kiu longe dividis la Akademion. Ilona Koutny traktis alian 
diskutatan temon, la gramatikan karakteron de radikoj, 
kiu iam komliktigis Szerdahely kun la Akademio. 


Ilona Koutny 



INTERRETA PRJVATA ESPERANTO-RADIO 


Nova teknologio alportas novajn solvojn, kaj aperis la 
unua E-"radiostacio", kiu "elsendas" ne per radioondoj, sed 
nur en interreto: Radio Verda, la voĉo de Esperantujo! 
Aaron Chapman startigis servon, kiu per la teknologio 
Real-Audio disponigas sonprogramojn, kompilitan laŭ la 
retmesaĝoj de esperantistoj (kompreneble oni povas 
alsendi ankaŭ pretajn sonmaterialojn). La programo estas 
renovigita ĉiudiinanĉe, sed intertempe iam ajn oni povas 
aŭskulti ĝin. 

Por provi, iru al la retpaĝo: 

http://www.conuiet.ca/-chapman/verda.htm 

La paĝo kaj la servo estas ankoraŭ eksperimenta. Por ke ĝi 
povu sukcesi, oni bezonas ĉies kontribuon! Sendu 
anoncojn, rakontaĵojn aŭ ion ajn alian, kion vi volas, ke 
oni aŭdu ĝin per la elsendoj. 

Radio Verda estas ideala rimedo disvastigi viajn anoncojn 
kaj artikolojn senpage! Simple sendu vian tekston al 
"aaron@esperanto.nu", kaj oni inkluzivigos ĝin en la sekva 
elsendo. 

(E1 "Eventoj") 


ALIA UNIVERSITATA TEZO PRIESPERANTO 


La 26-an de septembro en la Centra Universitato de 
Venezuelo, kaj en Caracas, du studentinoj pri ĵumalismo 
kronis siajn universitatajn studojn defendinte tezon pri 
Esperanto. La studentinoj, Melissa VALOR kaj Letibell 
MULLINGS, verkis sian komunan tezon sub la tutoreco de 
Prof-ro Jorge Carlos Mosonyi kaj la asesorado de D-ro 
Esteban Mosonyi. Jen la titolo, en la hispana: ”E1 
Esperanto: altemativa dentro del proceso de globalizacion 
cultural” (Esperanto: altemativo ene de la proceso de 
kulturaglobalizado). 

La ĵurio unuanime taksis la tezon kiel elstaran kaj indan 
esti publikigata. La disvolviĝo de la tuta temo estas bone 
farita; tre bonaj kaj logikaj lastilo, la enhavo kaj la 
ekspono.Notindas ke unuafoje okazas en nia lando tia 
grava evento, kiu povas estikonsiderata kiel la plej valora 
fmkto de antaŭaj kursoj orgauizitaj en tiuUniversitato 
kunlabore kun la Kulturdirekcio. 

Venezuela Esperanto-Asocio 



LA AKADEMIO KUN NOVA ESTRARO 

Laŭ informo de d-ro Wemer Bormann, el la 43 
akadeniianoj, voĉdonis 37 (plus unu neakceptita 
voĉdonilo, kiu alvenis malfme). 

La rezulto de la voĉdonado: 

Prezidanto: Geraldo Mattos (Brazilo) — 27, Perla Ari- 
Martinelli (Italio) --10 

Vicprezidanto: Christer Kiselman (Svedio) -- 25, Michel 
Duc Coninaz (Francio) — 21, Amri Wandel (Israelo) - 8, 
Donald Broadribb (Aŭstralio) -- 7Cannel Mallia (Malto) --3 
Sekretario: Renato Corsetti (Italio) -- 34 
Neniu el la kvar novelektitaj estraranoj (Mattos, Kiselman, 
Duc Coninaz, Corsetti) membris en la antaŭa estraro. La 
nova prezidanto de la Akademio de Esperanto fariĝis 
brazilano Ceraldo Mattos -- kaj tiel la Akademio, samkiel 
UEA, eniros en la 3an jarmilon kun sud-hemisfera 
prezidanto. 

Geraldo Mattos naskiĝis en Rio de Janeiro 29 jun. 1931, filo 
de portugalino kaj brazilano. Eklemis Esperanton en 1947 
post la trovo de gennana libreto en la biblioteko de la 
Franciskana Seminario, kie li tiam studis en la duagrada 
kurso. Bakalaŭro (1957) kaj licenciulo (1958) en la Pontifika 
Katolika Universitato de Paranao kaj doktoro pri la 
Portugala Lingvo (1965) en la Federacia Universitato de 
Paranao. Membro de la Akademio de Esperanto ekde 1970. 
Redaktoro de Monato pri noveloj kaj poezio ekde 1998. 
Aŭtoro de pluraj libroj en la portugala kaj esperanto. 
Laŭreato de la Deka Paranaa Premio pri Scienco kaj 
Teknologio, jaro 1995, transdonita en 1996, en la fako pri 
Homai kai Soeiai Sciencoj. 




KEP ENDERBY 

PREZIDANTO DE UEA 
EL LA SUDA HEMISFERO 



Pro la retiriĝo de profesoro Lee la komitato de UEA elektis en Montpeliero novan prezidanton de UEA. 
Unuafoje en la 90-jara historio de la plej amasa esperantista organizo ĝin prezidos aŭstraliano -- Keppel Enderby. 

Hon. Keppel Earl Enderby, Q.C., aŭstralia ŝtatisto, juĝisto kaj advokato naskiĝis en 1926. Instruis juron en la 
Aŭstralia Nacia Universitato (Kanbero), elektiĝis al la Aŭstralia Federacia Parlamento en 1970; ministro (1972-75), 
ĝenerala prokuroro kaj ministro pri justico. Estrarano de la Aŭstralia Laborista partio (1972-75); juĝisto en la Supera 
Kortumo de Nov-Sudkimrio (1982-92). 

Ekde 1997 prezidanto de la Nov-Sudkimria ŝtata konsilio pri reviziado de punoj de gravaj kondamnitoj. 

Esperantisto ekde 1987. Membro de UEA kaj SAT. Prezidanto de Aŭstralia E-Asocio (1992-98). Komitatano de UEA ekde 
1992. Prezidanto de LKK de la 82a UK en Adelajdo. Prezidanto de la Esperanta Jura Asocio ekde 1996. 

Enderby jene klarigis siajn inotivojn de la kandidatiĝo al la prezidanteco en UEA: 

"Mi anticipas plej proksiman kunlaboradon kun aliaj estraranoj kaj oficistoj; subtenos kaj progresigos Kampanjon 2000; 
kuraĝigos TEJOn; proksimigos rilatojn al SAT kaj AIS. Mi celas ankaŭ helpi la movadon en aziaj landoj pro ties 
graveco. Mi deziras helpi progresigi penojn konceme la lingvan politikon de Eŭropa Unio, emfazante ĉie la gravecon 
de la malgrandaj naciaj lingvoj kaj de egaleco inter lingvoj". 

el "La Ondo de Esperanto" 



NOVA ESTRARO DE UEA 

Jen la tuta listo de estraranoj de UEA, elektitaj dum la UK en Montpellier (Francio) 

PREZIDANTO: Kep Enderby (Aŭstrlio). Li respondecos pri la eksteraj rilatoj de UEA 
VICPREZIDANTO: Renato Corsetti (Italio). Kampanjo 2000, landa agado kaj fmancoj 
ĈENERALA SEKRETARIO: Michela Lipari (Italio) 

ALIAJ ESTRARANOJ: - Pedro Chrdle (CeRio). Faka kaj scienca agado, edukado. 

Kalle Kniivila (Svedio). 

Gbeglo Koffi (Togolando). Agado en Airiko 


GRATULON AL ĈIUJ!!! 



* 



Miguel Femandez ricevis la premion "la verko de la jaro 1997" pro sia poemaro "E1 la sonoraj soloj”. 

La premion aljuĝas ĉiujare la membroj-abonajitoj de la revuo Literatura Foiro, el inter opo da kandidataj titoloj 
proponataj de almenaŭ tri membroj de la Esperanta PEN-Centro. 

Partoprenis ĉi-jare ankaŭ la verkoj "Inter vivo kaj morto", dejulius Balbin; "Kanto de telegrafistoj", de Josip Velebit; 
"Umo kun mnoj", de Meva Maron; "Vino, viroj kaj kantoj", de Eli Urbanov ; kaj "Kvarteto", de la rusa kvaropo Viktor 
ĉaldajev, Gafur Gazizi, Nikolai Lozgaĉev kaj Alen KrLs. 

Nia varma-voĉa poeto el Granado iam diris, ke en Esperantujo oni preskaŭ bezonas la brul-stampon "premiita en 
konkurso" por ricevi ian diskonatecon. Eble tial, li antaŭ kelkaj jaroj partoprenis en diversaj konkursoj kaj gajnis ne 
pokajn premiojn. Kaj eble ankaŭ tial, li hodiaŭ plu ricevadas premiojn, preskaŭ pretervole — ne forgesu, ke oni ne sin 
proponas por la premio "la verko de la jaro", sed oni estas proponita de aliaj. 

Ni kore gratulas nian amikon kaj kunlaboranton pro ĉi nova premio, kaj instigas lin plu beletri en esperanto kaj plu 
regali nin per sia arda vervo, per siaj lirlaj versoj kaj per siaj diantoj libro-formaj. Dankon, Miguel! 

La Redakcio de Boletfn 
Hispana Esperanto-Federacio 


NUDA VIRINO 

Klaroskuro. Luna skizo; 
korpo el saten' kaj bronzo. 
Sin bruligas, kiel bonzo, 
mamo-tanĝe 1' maten-brizo. 
ĉe 1' rando de la surprizo 
pudor' kun dezir' tumiras. 
Tremoj de la lipoj diras 
kion primutas la buŝ'. 

Kaj ĉirkaŭ ni, en kunkuŝ', 
Lakta voj' da spasmoj giras. 



Migucl Frmandrz 



10-a KONGRESO DE VALENCIA ESPERANTO-FEDERACIO 

KAT MURCIO 

Lorca (Murcia),HISPANIO, 17/18 aprilo 1999 


KONGRESTEMO: "PLIBONIGADO DE V.E.F. KAJ MURCIO” 

KONGRESEJO: "CASINO DE LORCA" 

PROGRAMO: 

SABATO. 17 APR ILO 

09.00 Akcepto de la kongresanoj kaj disdonado de dokumentoj ĉe la Kongresejo. 

11.30 Kunvenoj de delegitoj 

13.00 Prelego: "LA AKTUALA VIRSEKSECO", far s-ro Jose Pina Tuells. 

14.00 Libera tempo por tagmanĝi. 

17.00 Prelego :"ACERCA DE LA NO VIOLENCIA". Juan Antonio Cabezos Martinez. 

18.00 Solena Malfermo de la Kongreso 

19.00 Asembleo de VEF kaj Murcio (unua parto) 

prezentado de la delegitoj 
Estrar-raporto 

DIMANĈO. 18 APRILO 


10.00 Oficiaia foto 

10.30 Ronda tablo: "La aktuala virsekceco" 

12.00 ĉenerala Asembleo de VEF kaj Murcio (dua parto) 

demisio de la aktuala Estraro de VEF 
elektado de nova Estraro 
14.00 Oficiala Bankedo 


★ •*★★★★★★★★★★★★★«★★★★★»★★★★★★*★★★★★★★★★★★★★★★★★★★★★★★★★★★★★★★★★★★*★★★★★★★★•**★★★★★★★★★★★★★★★★★★★★★**★•★***★■**** 

ALIĜILO KAT MENDILO 


Aliĝo al la Kongreso:. 1.500 pesetoj 

Bankedo:. 1.500 

Eksterordinara dokumentado:.:. 500 

Donaco:. 


ENTUTE:. 

ANTAONOMO KAJ NOMO:. 

ADRESO:. 

URBO KAJ PROVINCO:.P. KODO : 

TELEFONNUMERO:.RETADRESO:. 


Sendu la mendilon kaj kvitancon de la pago al: Juan Antonio Cabezos Martinez, Avda. de la Flota, 7, 3° B. 30008 
MURCIA, kaj sendu la monon al Federacion Valenciana de Esperanto, Caja Postal de Ahorros, oficina Plaza de Espana, 
de Valencia, kontonumero 00-0.017.830.370 

INFORMOl P RI LOĈADO 


HOTEL ALAMEDA: (apud la Kongresejo) C/ Muso Valiente, 8. Telefono 968 40 66 00. Dulita ĉambro: 7.000 pesetoj - 10% 
rabato + IVA; Unulita ĉambro: 3.500 pesetoj - 10% rabato+ 1VA. 

HOSTAL DEL CARMEN: (malinultaj ĉambroj) C/ Rincon de los Valientes. Telefono 968 46 64 59. Dulita ĉambro: 4.000 
pesetoj + IVA; unulita ĉambro: 2.000 p>esetoj + IVA. 

RESIDENCIA ALBERCA: C/ Juan Moreno. Telefono 968 40 65 16. Dulita ĉambro: 3.000 pesetoj + IVA. Unulita ĉambro: 
1.700 pesetoj + IVA. 


MENDU VI MEM! 





























58-a HISPANA KONGRESO DE ESPERANTO 

K H j 

9-a EOROPA ESPERANTO-FORUMO 

CASTELLĜN, 17-a-21-a DE JULIO 1999 

ALIĜILO N-RO. 

**************************************************************************** 

KONGRESA SEKRETARIO: Av. Burjasot 29, A-31. 46009 Valencia. Hispanio. 
Retadreso: a-casquero@redestb.es 

L.G: Asociacion "Verda Rondeto". Passeig de Morella, 2 Baix. 12004 Castellon. 
Telefono: + 34 964 203238 

KONGRESEJO: Facultad de Ciencias Juridicas y Economicas. Universidad "Jaime 
I", Campus de Riu Sec. Castellon. 

SENDU LA MONON AL: Caja de Ahorros del Mediterraneo (CAM). Avenida Rey 

D. Jaime, 74. 12001 Castellon. Cuenta "58 Congreso Espanol de Esperanto". N-ro: 

2090 0327 13 0000139612 
************************************************ 

ĈIU ALIĜANTO UZU APARTAN ALIĜILON. SKRIBU TAJPE AŬ PRESLITERE 

FAMILIAJ NOMOJ. 

ANTAŬNOMO.VIRO/VIRINO 

ADRESO. 



LANDO.TEL/FAKS/RETADRESO 

PROFESIO.NASKIĜDATO 

DATO.SUBSKRIBO. 


**************************************************************************** 
KONGRESKOTIZOJ: Ĝis 1-majo 1999 poste 


Kongresano 1 (ne HEF-ano). 3.500 

Kongresano 2 (HEF-ano). 3.000 

Kunulo de Kongresano 1. 3.000 

Kunulo de Kongresano 2. 2.500 

, # 

Membro de grupo (min. 15-persona). 2.500 

Donaco. 

Loĝado.... 

ENTUTE . . ptj. 

Sendu la monon al la banko supre menciita, kaj samtempe la aliĝilon kaj kopion de 
la konfirmo de la pago al la KONGRESA SEKRETARIO. 

Por bank-ĉekoj kaj poŝtmandatoj aldonu 10 % 


4.000 

3.500 

3.500 

3.000 

4.000 





































L O ĜAD O 


58-a HISPANA KONGRESO DE ESPERANTO 
9-a EŬROPA ESPERANTO-FORUMO 
CASTELLON, 17-a-21-a DE JULIO 1999 


1. - HOTEL INTUR (4-stela): Loko en dulita ĉambro: 6.500 pesetoj. En unulita: 9.000, anibaŭ kun 
matenmanĝo. 

2. - HOTEL JAIME I (3-stela), en la urbocentro: Loko en dulita ĉambro: 5.500 pesetoj. En unulita: 8.100. 
ambaŭ kun matenmanĝo. 

3. - HOTEL RESIDENCIA DONA LOLA (2-stela), tre proksima al la kongresejo: Loko en dulita cambro: 4.300 
pesetoj. En unulita: 6.000, ambaŭ kun matenmango. 

4. - IIOTEL MASSER (2-stela), en la urbocentro: Loko en dulita cambro: 4.000 pesetoj. En unulita 4.300. SEN 
matenmango. 

5. - RESIDENCIA DE ESTUDIANTES MIRAMAR (proksima al la kongresejo). Tre komfoita. Loko en dulita 
cambro, KUN matenmanĝo: 3.000 pesetoj. 

6. - RESIDENCIA BANCAJA: Tre komforta. Loko en dulita ĉambro, SEN matenmanĝo: 1.900 pesetoj. 

7. - DIVERSAJ PENSIONOJ EN CASTELLĈN: Loko en dulita ĉambro: 2.100 pesctoj. En unulita: 2.300. En 
dulita con bankuvo: 2.400. Cxiuj SEN matenmanĝo. La unuaj homoj kiuj faros rezervon ricevos la plej 
komfortajn kaj proksimajn lokojn. 

8. - ALBERGUE MUNICIPAL DE VILLAREAL (vilaĝo 7 kilometroj for de la kongresejo, komforta): Loko en 
dulita aŭ en trilita ĉambro: 800 pesetoj, SEN matenmanĝo. Se ne estas sufiĉe da mendoj oni devos nuligi ĉi 
tiun lokon. 


Dum labortagoj eblas tagmanĝi ĉe la kongresejo, mem. sitfiĉe malmultekoste. Dimanĉe oni preparos por Ia 
kongresanaro "Giganta paella"-n, por tagmanĝi, senpage, kaj pro tio ne oni bezonas serĉi restoracion 
tiutage. 


Nepras antaŭpagi la loĝadon. Post la 1-a de majo aldonu 10 % al la tuta kosto. Post la 1-a de junio la LKK ne 
eertigas rezervon. Se iu deziras resti pli da tagoj. bonvolu informi detale, por bone organizi la rezervon. Kiu 
volas okupi lokon en dulita ĉambro povas infonni kun kiu deziras disdividi la ĉambron. 





